Әлеуметтік педагог қызметі

 (ЭССЕ)

 Қазіргі таңда мұғалім мәртебесін арттыру өзекті мәселе болып тұр. Қашанда мұғалім жалпы қоғамның қалыптасуына, адами капиталдың дамуына зор үлес қосатын тұлға болып саналады. Бірақ ақпараттық заманда, жаһандану заманында мұғалімнің оқушымен, ата-анамен қарым-қатынасы да жаһандануы қажет екені сөзсіз. Мен осындай өзгеріске толы, үнемі өзгерісті талап етіп отыратын заманның мұғалімімін...

 Менің анам өмірін ұстаздық жолға арнаған адам. Мені кішкентай кезімнен өзімен бірге мектепке алып жүретін. Балалық шақта әр бала жақсыға құмар, еліктегіш болып келеді емес пе. Сондықтан болар мен анамның сабақтарында артқы партада отырып, оның сабақ беру шеберлігіне қызығатынмын, мен де болашақта мұғалім боламын деп армандайтынмын. Сол арманым орындалып, өзімнің жүрек қалауыммен таңдаған мамандықтың иесі болдым. **2014 жылы Қ.Жұбанов атындағы Ақтөбе өңірлік мемлекеттік университеттің «педагогика және психология» факультеті, «әлеуметтік педагогика және өзін-өзі тану» мамандығын аяқтап, алғашқы мұғалімдік тәжірибемді Ақтөбе қаласындағы № 18 орта мектебінен бастадым.**

 **Әлеуметтік педагог ретінде негізігі қызметім – оқушының әлеуметпен жан-жақты қатынас ортасын құру. Бұл үшін жеке тұлғаның психологиялық ерекшеліктерін зерттеп, оқушыларымның қызығушылықтарын мен мұқтаждықтарын, мінез-құлқындағы ауытқушылықтарын, шиеленісті жағдайларды анықтап, уақытылы қолдау көрсетуім қажет. Себебі әлеуметтік жағдай - оқушы үлгеріміне, тұлғаның қалыптасуына зор үлес қосатын кез келген педагогқа мәлім. Осыны түсіне отыра, алғашқы жұмыс күнімнен бастап үлкен жауапкершілікті сезіндім.**

 **«Бақыт деген –сенің бала күндерің»- деген өлең жолдарымен келіспеймін, өйткені мен өзімді бақыттымын деп айта алмаймын»... Оқушымның өзін-өзі тану сабағында оқылған өлең бойынша айтқан мына пікіріне мен не айтарымды білмедім...Бала әлемі – ерекше әлем екеніне, «жасандылығы мен жалғандығы жоқ шаң-тозаңсыз әлем» екеніне тағы да көзім жетті. Балалар әлемінің табиғи заңдарын ескеру қажеттігін, әлеуметтік ортаның жаңа сипатына сәйкестірілген тәрбие беру амалдарын үйренудің қажеттігін ұғындым. Сонымен қатар әлеуметтік педагог мамандығының иесі гуманист, мәдениетті педагог, психолог, адамгершілік қағидасы берік болуы тиіс екенін шын мәнінде түсіндім. Осылай мен тәжірибемнің алтын дінгегіне айналған гуманистік теорияға жүгіндім.**

**Гуманизм» терминін қазақ тіліне аударғанда «ізгілікті» деген сөздің мазмұнымен тұстас келеді. Гуманистік психология теориясының негізін салған американдық психолог А.Маслоу басқа адамдарды түсіне білу, кеңпейілділік, өзін дамыту, қасындағыларға көмектесу сияқты қасиеттерді ізгілік деп сипаттайды. Гуманистік қағидаларына сүйенген білім мен тәрбие тұлғанының үйлесімді қалыптасуын көздейді. Демек, белгіленген мақсаттарымды жүзеге асыру үшін, алдымен, өз бойымда ізгілікті қасиеттердің болуы шарт. Әлеуметтік педагог жұмыс барасында неше түрлі тағдырлы баланы кезіктеріді... Өмірден түнілген, қиыншылықтарды басынан кешірген, проблемаларын өздігінен шеше алмаған балалар түсіністікті, адамгершілік қолдауды, көмекті мұғалімнен күтеді.Оларға жылы сөзбен, нақты іспен көмектесу, өзіне сенімділік ұялату – менің тікелей міндетім деп түсінемін. Ал негізіг миссиям – жасөспірімнің ішкі дүниесін түсіну. Бұл міндетім мен миссиямды жүзеге асыруда ізгілік қағидаларына сүйеніп жүзеге асыра алатыныма сенімдімін. А. Маслоу «адам тағдырына деген жауапкершілікті өз қолына алып, ұсынылған мүмкіндіктердің арасынан еркін таңдау жасай отырып, өмір бойы өзін жетілдіруге тырысуы қажет» деп түсінген. Бұл жерде оқушының толысуына жəне өзін өзі жетілдіруге потенциалды мүмкіндіктері бар екеніне сендіру, мотивация беру, мақсат қойып, оған жетуге әрекет жасау қажеттігін түсіндіре білу – тағы да әлеуметтік педагогтың құзыретінде. Ізгілік идеяларды атақты педагогтар Амонашвили Шалва және оның ісін жалғастырушы ұлы Паат Амонашвили практикада жүзеге асырып, зерттеп жүрген жандар. Қазан айында өткен «Жаңа дәуір мектебі» атты халықаралық конференцияның пленарлық отырысын фейсбук желісінде тыңдадым. Паата Амонашвили әңгімелесу барысында бала тәрбиесіндегі сөздің рухани күші туралы, тәрбиелеушінің өзінің образы қандай болу керектігін айтып, педагогикалық импровизация сияқты педагогикалық шеберліктің ерекше сырларын ашты. Педагог балаға еркіндік беру керек деген пікірін ортаға салды. Осы педагогикалық ұстанымды мен қолдаймын. Бірақ мені жас маман ретінде мазалайтын сұрақ туындайды: мен оқушыға еркіндік беремін деп жүгенсіздікке, тәртіпсіздікке жол бермеймін бе? Осы екі ұғымның аражігін қалай анықтаймын? Бұл сұрақтарға өз тәжірибем арқылы жауап іздейтінімді білемін. Белгілі психолог А. Овечкин «Свобода внутри нас» дегені еске түседі. Демек, гуманист педагогтардың балаға еркіндік беру мен оның психологиялық тұрғыда іштей еркін сезінуін ұштастырып, өзімнің педагогикалық көзқарасымды, кәсіби деңгейімді қалыптастыру үшін әлі көп жылдар үздіксіз еңбек ету қажет екенін түсінемін.**

 **К.Д.Ушинскийдің «Мұғалім - ол өзінің білімін үздіксіз көтеріп отырғанда ғана мұғалім. Оқуды, ізденуді тоқтатысымен оның мұғалімділігі де тоқтайды» деп бекер айтпаған. Жүсіпбек Аймауытов «Мұғалім істеген ісі өнімді, берекелі болуын тілесе, әуелі өз қызметін шын көңілмен жақсы көрсін» деген екен. Осы пікірлердің өзектілігі қанша жылдар өтсе де жоғары деңгейде қала береді. Себебі екі пікірдің де айтар ойы – педагогтың үнемі өзгеріске бейімді болу қажеттігі. Қорытындылай келе «мен өз мамандығымды жақсы көремін» деген ұстаз заман ағымына сай білім беру мен бала жанын түсінуге бағытталған жұмысты үнемі жетілдіріп, дамытып отыруы тиіс.**

Өзін-өзі тану пән мұғалімі: Сагындыкова Алтын Ермековна

 Ақтөбе қаласы № 18 орта мектеп

 Критерийлер

Мазмұндығы мен логикалығы,

белгілі теориялар мен үрдістерге өз пікірі мен альтернативті көзқарасының болуы

жалпы мәдениеті,эрудияцияся